Mavlono Xulqiy. Mavlono Xulqiy (15–16-asr) – fors-tojik tilida ijod qilgan hirotlik forsiynavis shoir. Nomi “Majolis un-nafois”ning uchinchi majlisida tilga olinadi. Alisher Navoiy uning nazmiy tabʼi yomon emasligini aytib, quyidagi baytini keltiradi:Ey sarvinoz, dar dili mo jo namekuni, Jo mekuni, vale ba dili mo namekuni. (Mazmuni: Ey sarvinoz, bizning dilimizdan joy olmaysan, joy olasan, lekin bizning dilimizdan emas).